
П О К А Н А

	Във връзка с прилагане на чл. 56а, ал. 4, т. 2; чл. 56ж, ал. 2 и чл. 105, ал. 7 от Правилника за прилагане на Закона за собствеността и ползването на земеделските земи, посл. изм. ПМС 337/17.12.2019 г., ДВ бр. 100 от 20.12.2019 г., ОД „Земеделие” гр. Ямбол, организира процедура за избор на изпълнител /оценител/ на недвижими имоти, земеделски земи и трайни насаждения, вписани в регистъра на независимите оценители и притежаващи сертификат за оценителска правоспособност на недвижими имоти, земеделски земи и трайни насаждения за изготвяне на пазарни оценки на: 
- прилежащи площи към сгради, находящи се в границите на стопанските дворове за процедура  по чл. 27, ал. 6 от ЗСПЗЗ;
- парцели, негодни за земеделско ползване и неподлежащи на възстановяване в границите на стопанските дворове за процедура по чл. 27, ал. 8 от ЗСПЗЗ;
- земеделски земи в границите на стопанските дворове по § 12а от ЗИД на ЗСПЗЗ.  

	УВАЖАЕМИ ГОСПОЖИ И ГОСПОДА, 
	
	ОД „Земеделие” гр. Ямбол кани заинтересованите лица да представят оферти, като участниците следва да разполагат с независими оценители, вписани в регистъра на независимите оценители и притежаващи сертификат за оценителска правоспособност на недвижими имоти, земеделски земи и трайни насаждения на адрес: гр. Ямбол, ул. „Жорж Папазов” № 9, ет. 5, стая № 1 до 17.30 часа на 20.07.2026 г. /включително/, оферти за възлагане на изготвянето на пазарни оценки за определяне на пазарната стойност на имоти по чл. 27, ал. 6 от ЗСПЗЗ; чл. 56е, ал. 1 от ЗСПЗЗ и чл. 105 от ППЗСПЗЗ за календарната 2026 година.  	
Към офертите да се приложат:
· сертификат за оценителска правоспособност на недвижими имоти, земеделски земи и трайни насаждения, издаден от Камарата на независимите оценители;
· използвани подходи и методи за определяне на стойността на земята;
· ценова оферта за изготвяне на 1 брой оценка на имот;
· ценова оферта за презаверка на изготвена оценка;
· срок за изготвяне на оценката. 
Ценовото предложение да бъде с посочена сума с ДДС и без ДДС. 
Критерият за избор на изпълнител за извършване на оценките на имотите ще бъде          най - ниска предложена цена за един имот и срока за изготвянето й.

